PATVIRTINTA

Kauno miesto savivaldybės tarybos

2025 m. liepos 8 d.

sprendimu Nr. T-599

**Įregistruotų vidaus vandenų uostų ar komercinių prieplaukų planinių ir neplaninių veiklos patikrinimų taisyklės**

**I SKYRIUS**

**BENDROSIOS NUOSTATOS**

1. Įregistruotų vidaus vandenų uostų ar komercinių prieplaukų planinių ar neplaninių veiklos patikrinimų taisyklės (toliau – Taisyklės) nustato įregistruotų vidaus vandenų uostų ar komercinių prieplaukų veiklos planinių ir neplaninių patikrinimų atlikimo tvarką, siekiant įvertinti, ar Kauno miesto savivaldybės teritorijoje įregistruotų vidaus vandenų uostų ar komercinių prieplaukų vykdoma veikla atitinka saugos, aplinkosaugos, infrastruktūros naudojimo ir kitus galiojančius teisės aktų reikalavimus, vertinti informaciją apie įregistruotus vidaus vandenų uostus ar komercines prieplaukas, bei įgyvendinti priemones, užtikrinančias tinkamą teisės aktų reikalavimų laikymąsi ir mažinančias galimų pažeidimų tikimybę.
2. Taisyklių reikalavimai taikomi įregistruotiems vidaus vandenų uostams ar komercinėms prieplaukoms, esantiems vietinės reikšmės vidaus vandenų keliuose ir kituose vidaus vandens telkiniuose Kauno miesto savivaldybės (toliau – Savivaldybė) teritorijoje, kurie nėra priskirti valstybinės reikšmės vidaus vandenų keliams.
3. Taisyklių reikalavimai netaikomi įregistruotiems vidaus vandenų uostams ar komercinėms prieplaukoms, kurie įregistruoti valstybinės reikšmės vidaus vandenų keliuose.
4. Taisyklėse vartojamos šios sąvokos:
	1. **Planinis patikrinimas** – iš anksto suplanuotas patikrinimas, kurio tikslas sistemingai įvertinti įregistruotų vidaus vandenų uostų ar komercinių prieplaukų veiklos atitiktį teisės aktų reikalavimams, nustatyti galimus pažeidimus ir užtikrinti saugos, aplinkosaugos ir kitų privalomų normų laikymąsi.
	2. **Neplaninis patikrinimas** – iš anksto neplanuotas, pagal poreikį atliekamas veiklos patikrinimas, inicijuojamas gavus informaciją apie galimus pažeidimus (skundą, pranešimą ir pan.), įvykus incidentui, nelaimingam atsitikimui ar atsiradus kitoms aplinkybėms, reikalaujančioms skubaus situacijos įvertinimo, taip pat siekiant įvertinti ankstesnių veiklos patikrinimų metu nustatytų pažeidimų pašalinimą.
	3. **Komisija –** Savivaldybės vykdomosios institucijos sudaryta komisija, atsakinga už įregistruotų vidaus vandenų uostų ar komercinių prieplaukų planinių ir neplaninių veiklos patikrinimų atlikimą, veikianti pagal Savivaldybės vykdomosios institucijos patvirtintą reglamentą.
	4. **Kontrolinis klausimynas** – įregistruotų vidaus vandenų uostų ar komercinių prieplaukų veiklos planinių ir neplaninių patikrinimų metu naudojamas klausimynas, kuriuo vadovaujamasi tikrinant įregistruotų vidaus vandenų uostų ar komercinių prieplaukų veiklos atitiktį jų veiklą reglamentuojančiuose teisės aktuose nustatytiems reikalavimams.
	5. **Patikrinimų planas** – Savivaldybės vykdomosios institucijos patvirtintas vienerių kalendorinių metų laikotarpio Savivaldybės teritorijoje įregistruotų vidaus vandenų uostų ar komercinių prieplaukų patikrinimų planas, kuriuo vadovaujantis atliekami planiniai patikrinimai.
	6. **Mažareikšmis teisės aktų reikalavimų pažeidimas** (toliau – mažareikšmis pažeidimas) – patikrinimo metu nustatytas teisės aktų reikalavimų pažeidimas, kuriuo nepadaroma žala konkrečia teisės norma saugomoms vertybėms arba padaryta žala yra labai nedidelė.
	7. Kitos Taisyklėse vartojamos sąvokos apibrėžtos Lietuvos Respublikos viešojo administravimo įstatyme, Lietuvos Respublikos vidaus vandenų transporto kodekse ir kituose teisės aktuose, reglamentuojančiuose vidaus vandenų uostų ir komerciniųprieplaukų veiklą.

**II SKYRIUS**

**PATIKRINIMŲ RŪŠYS IR BENDROSIOS PATIKRINIMŲ ORGANIZAVIMO NUOSTATOS**

1. Savivaldybės vykdomoji institucija, vykdydama įregistruotų vidaus vandenų uostų ar komercinių prieplaukų veiklos kontrolę, pagal kompetenciją organizuoja planinių ir neplaninių veiklos patikrinimų atlikimą. Patikrinimai organizuojami taip, kad įregistruoto vidaus vandenų uosto ar komercinės prieplaukos veikla būtų patikrinta kiekvienais metais, išskyrus teisės aktuose numatytas išimtis.
2. Planiniai įregistruotų vidaus vandenų uostų ar komercinių prieplaukų veiklos patikrinimai atliekami vadovaujantis Savivaldybės vykdomosios institucijos patvirtintu patikrinimų planu, parengtu pagal Taisyklių IV skyriaus reikalavimus.
3. Neplaniniai ūkio subjektų veiklos patikrinimai atliekami siekiant ištirti ir (ar) patikrinti turimą, gautą ar žiniasklaidoje paskelbtą informaciją apie įregistruotų vidaus vandenų uostų ar komercinių prieplaukų veiklą reglamentuojančių teisės aktų pažeidimus, pažeidimų tikimybę, įvertinti ankstesnių patikrinimų metu nustatytų pažeidimų pašalinimą.
4. Planinius ir neplaninius veiklos patikrinimus atlieka komisija. Atliekant veiklos patikrinimus pildomi patvirtintos formos kontroliniai klausimynai ir surašomi įregistruoto vidaus vandenų uosto ar komercinės prieplaukos esamos būklės patikrinimo aktai (Taisyklių 1 ir 2 priedai). Vadovaudamasis kontroliniuose klausimynuose nurodytais klausimais ir kita gauta informacija, komisijos prašymu patikrinimui atlikti reikiamą informaciją ir dokumentus surenka ir komisijai pateikia Savivaldybės administracijos padalinio, atsakingo už miesto tvarkymą, vedėjo paskirtas (-i) Savivaldybės administracijos darbuotojas (-ai).
5. Įregistruotų vidaus vandenų uostų ar komercinių prieplaukų patikrinimai atliekami šiais būdais:
	1. patikrinimas veiklos vietoje (dalyvaujant ne mažiau kaip dviem už patikrinimo atlikimą atsakingiems komisijos nariams);
	2. dokumentinis patikrinimas nevykstant į ūkio subjekto veiklos vietą.
6. Veiklos patikrinimo būdą apsprendžia kontroliniuose klausimynuose pateikti kontroliniai klausimai ir patikrinimo metu planuojamos surinkti ar įvertinti informacijos (duomenų) pobūdis:
	1. parenkamas dokumentinis patikrinimo būdas, jeigu į visus kontrolinius klausimus galima atsakyti, patikrinimui aktualią informaciją surinkti ar įvertinti, atlikus dokumentinį patikrinimą;
	2. parenkamas patikrinimo būdas veiklos vietoje, jeigu į bent vieną kontrolinį klausimą atsakyti ar kitai informacijai surinkti ar įvertinti būtinas realiu laiku tiesioginis bendravimas (diskusija) su vidaus vandenų uosto ar prieplaukos valdytoju ir to negalima padaryti nuotolinėmis ryšio priemonėmis ir (ar) būtina stebėti įregistruotų vidaus vandenų uostų ar komercinių prieplaukų veiklos procedūras, veiklos vykdymo aplinkos situaciją.
7. Komisija ūkio subjekto patikrinimui atlikti turi teisę pasitelkti nešališkus ekspertus ar specialistus, turinčius reikiamų specialiųjų žinių ir (ar) reikiamą įrangą, kurie dalyvautų patikrinime ir (ar) vertintų patikrinimo duomenis, ir (ar) imtų ėminius, ir (ar) atliktų tyrimus ir matavimus, kai reikalingos specialiosios žinios ir (ar) įranga.
8. Esant galimo viešųjų ir privačių interesų konflikto, nustatyto Lietuvos Respublikos viešųjų ir privačių interesų derinimo įstatyme, požymių, komisijos narys (-iai) privalo apie tai informuoti komisiją ir nusišalinti nuo visų sprendimų priėmimo procedūrų (rengimo, svarstymo ar priėmimo).

**III SKYRIUS**

**ĮREGISTRUOTŲ VIDAUS VANDENŲ UOSTŲ AR KOMERCINIŲ PRIEPLAUKŲ veiklos patikrinimų planAI**

1. Įregistruotų vidaus vandenų uostų ar komercinių prieplaukų veiklos patikrinimų planų (Taisyklių 3 priedas) ateinančių metų projektus iki gruodžio 31 d. parengia ir patvirtintus planus einamaisiais metais pagal poreikį peržiūri ir parengia plano keitimo projektus Savivaldybės administracijos padalinys, atsakingas už miesto tvarkymą. Patikrinimų planai sudaromi vienerių kalendorinių metų laikotarpiui ir yra patvirtinami Savivaldybės vykdomosios institucijos ne vėliau kaip iki einamųjų metų vasario 1 dienos. Savivaldybės administracijos padalinys, atsakingas už miesto tvarkymą, kartu su ateinančių metų patikrinimų plano projektu Savivaldybės vykdomajai institucijai pateikia informaciją apie einamaisiais metais įvykdytus (neįvykdytus) patikrinimus.
2. Patikrinimų planai sudaromi vadovaujantis:
	1. vidaus vandenų uosto ar komercinės prieplaukos keliamos rizikos aplinkai, žmonių saugumui vertinimu, grįstu tikrinimo dažnumu;
	2. teisės aktais reglamentuotu tikrinimo periodiškumu;
	3. turimais žmogiškaisiais ir materialiniais ištekliais kontrolei vykdyti.
3. Patikrinimų planas gali būti keičiamas Savivaldybės vykdomosios institucijos sprendimu. Patikrinimų plano keitimą inicijuoja komisija. Apie poreikį atlikti patikrinimų plano pakeitimus komisija informuoja Savivaldybės administracijos padalinį, atsakingą už miesto tvarkymą, nurodydama konkrečius pakeitimus ir motyvus (trūksta žmogiškųjų išteklių planiniams patikrinimams atlikti, pasikeitus teisės aktams ar kitoms aplinkybėms (vidaus vandenų uosto ar komercinės prieplaukos valdytojas likviduojamas arba miršta, o jo teisės ir pareigos nebuvo perimtos, pasikeitė planuoto tikrinti įregistruoto vidaus vandenų uosto ar komercinės prieplaukos veiklos sritis, atsirado planinio patikrinimo poreikis dėl nustatytų veiklos pažeidimų pašalinimo kontrolės). Savivaldybės administracijos padalinys, atsakingas už miesto tvarkymą, per 10 darbo dienų nuo komisijos informacijos apie poreikį atlikti patikrinimų plano pakeitimus gavimo parengia patikrinimų plano keitimo projektą ir teikia jį Savivaldybės vykdomajai institucijai sprendimui priimti.
4. Patvirtinti patikrinimų planai ir (ar) jų pakeitimai per 3 darbo dienas nuo jų patvirtinimo paskelbiami Savivaldybės interneto svetainėje ir skelbiami nuolat iki kalendorinių metų pabaigos.

**IV SKYRIUS**

**PLANINIŲ PATIKRINIMŲ ATLIKIMO TVARKA**

1. Įregistruotų vidaus vandenų uostų ar komercinių prieplaukų planinius veiklos patikrinimus komisija atlieka pagal patvirtintą patikrinimų planą.
2. Ne vėliau kaip prieš 10 darbo dienų iki planinio patikrinimo pradžios komisija per E. pristatymo sistemą ir (ar) elektroniniu paštu informuoja įregistruotų vidaus vandenų uosto ar komercinės prieplaukos valdytoją (-us) apie numatomą vykdyti patikrinimą, nurodydama:
	1. planuojamo patikrinimo pradžią ir pabaigą;
	2. veiklos patikrinimo būdą;
	3. privalomus pateikti dokumentus ir informaciją, būdus, kuriais ši informacija ir dokumentai turi būti pateikti iki veiklos patikrinimo pradžios ar veiklos patikrinimo metu;
	4. kontaktinė informacija iškilus klausimų dėl būsimo veiklos patikrinimo.
3. Ūkio subjekto veiklos patikrinimas vykdomas nepaisant to, ar ūkio subjektas patvirtino pranešimo gavimą, ar ne. Pranešimo įteikimo diena laikoma kita darbo diena po pranešimo išsiuntimo E. pristatymo sistema ir (ar) elektroniniu paštu dienos.
4. Jeigu esant numatytam planiniam patikrinimui atsiranda būtinybė vykdyti patikrinimą neplanine tvarka, tokiu atveju patikrinimas atliekamas vadovaujantis Taisyklių VI skyriuje nustatyta tvarka, planinis patikrinimas laikomas atliktu ir pakartotinai neatliekamas.
5. Planinis patikrinimas turi būti baigiamas ne vėliau kaip per 20 darbo dienų nuo patikrinimo pradžios. Planinis patikrinimas gali būti baigiamas per ilgesnį nei 20 darbo dienų laikotarpį, kai planinis patikrinimas Taisyklių 23 punkte nustatyta tvarka yra pratęsiamas.
6. Jei Komisija, atliekanti planinį patikrinimą, nustato, kad dėl objektyvių priežasčių nėra galimybės planinio patikrinimo baigti per Taisyklių 22 punkte nustatytą terminą, ji šį terminą savo sprendimu gali pratęsti ne daugiau kaip 20 darbo dienų. Įregistruoto vidaus vandenų uosto ar komercinės prieplaukos valdytojui (-ams) apie tokį termino pratęsimą elektroniniu paštu pranešama per 5 darbo dienas nuo sprendimo pratęsti terminą priėmimo dienos, nurodomos pratęsimo priežastys.
7. Patikrinimo metu nustačius teisės aktuose nustatytų reikalavimų neatitikimų ar vidaus vandenų uosto ar komercinės prieplaukos valdytojui pateikus netikslią, neišsamią (ne visą) informaciją, klaidingų duomenų, bet šiuos neatitikimus priskyrus mažareikšmiams, komisija raštu informuoja vidaus vandenų uosto ar komercinės prieplaukos valdytoją apie nustatytus neatitikimus ir nustato 10 darbo dienų terminą neatitikimams pašalinti ir apie tai raštu informuoti komisiją. Nustatytas terminas gali būti pratęstas Taisyklių 23 papunktyje nustatyta tvarka.
8. **Komisija, atlikusi planinį patikrinimą, ne vėliau kaip per 5 darbo dienas parengia įregistruoto vidaus vandenų uosto ar komercinės prieplaukos esamos būklės patikrinimo aktą ir teikia jį tvirtinti Savivaldybės vykdomajai institucijai.**
9. **Nustačius, kad vidaus vandenų uostas ar komercinė prieplaukos veikla atitinka teisės aktuose nustatytus reikalavimus (nenustačius pažeidimų), apie tai per 2 darbo dienas nuo esamos būklės patikrinimo akto patvirtinimo komisijos raštu informuojamas uosto ar komercinės prieplaukos valdytojas (pridedamas esamos būklės patikrinimo akto nuorašas).**
10. Nustačius, kad **vidaus vandenų uosto ar komercinės prieplaukos veikla neatitinka teisės aktuose nustatytų reikalavimų (nustatyti reikšmingi pažeidimai), komisija tai pažymi esamos būklės patikrinimo akte, kartu nurodydama siūlymus dėl poveikio priemonių taikymo (**informacijos perdavimo kitiems subjektams nagrinėti, tirti pagal kompetenciją, vidaus vandenų uosto ar komercinės prieplaukos registracijos galiojimo sustabdymo ar registracijos panaikinimo, kita)**. Per 2 darbo dienas nuo esamos būklės patikrinimo akto patvirtinimo komisijos raštu informuojamas uosto ar komercinės prieplaukos valdytojas (pridedamas esamos būklės patikrinimo akto nuorašas).**

**V SKYRIUS**

**MAŽAREIKŠMIŲ PAŽEIDIMŲ NUSTATYMO KRITERIJAI, ŠALINIMO TVARKA IR POVEIKIO PRIEMONIŲ TAIKYMAS**

1. Vadovaujantis Taisyklėmis, teisės aktų reikalavimų pažeidimas gali būti priskiriamas prie mažareikšmių pažeidimų, jeigu jis atitinka visus šiuos kriterijus:
	1. pažeidimu nepadaryta ar negalėjo atsirasti žala žmonių sveikatai, aplinkai, darbų saugai ar kitai teisės normomis saugomai vertybei arba padaryta žala yra labai nedidelė (smulkus procedūrinis pažeidimas, techninė klaida, smulkus neatitikimas);
	2. pažeidimas gali būti pašalintas atliekamo patikrinimo metu arba per ne ilgesnį kaip 10 darbo dienų terminą nuo pažeidimo nustatymo ir rašytinio nurodymo pašalinti mažareikšmį pažeidimą pateikimo (nustatytam terminui nepasibaigus gavus motyvuotai pagrįstą tikrinamo vidaus vandenų uosto ar komercinės prieplaukos valdytojo prašymą, mažareikšmio pažeidimo pašalinimo terminas gali būti vieną kartą pratęstas tokiam pačiam terminui);
	3. pažeidimas nesusijęs su viešojo intereso pažeidimais;
	4. pažeidimas nėra trunkamasis arba, nors ir yra trunkamasis, tačiau atitinka kitus šio punkto mažareikšmiškumo kriterijus. Jei dėl trunkamojo pažeidimo gautas daugiau nei vienas pagrįstas skundas ar pranešimas per einamuosius metus, tokio pažeidimo negalima laikyti mažareikšmiu.

**VI SKYRIUS**

**NEPLANINIŲ PATIKRINIMŲ ATLIKIMO TVARKA**

1. Neplaninis patikrinimas atliekamas esant vienam ar keliems pagrindams:
	1. gavus kito kompetentingo viešojo administravimo subjekto motyvuotą rašytinį prašymą ar pavedimą atlikti įregistruoto vidaus vandenų uosto ar komercinės prieplaukos veiklos patikrinimą;
	2. įvertinus turimą informaciją ir kilus įtarimų dėl įregistruoto vidaus vandenų uosto ar komercinės prieplaukos veiklos, kuri gali kelti grėsmę teisės normų saugomoms vertybėms;
	3. gavus skundą dėl įregistruoto vidaus vandenų uosto ar komercinės prieplaukos veiksmų ar neveikimo, kai įvertinus turimą informaciją kyla įtarimų, kad įregistruoto vidaus vandenų uosto ar komercinės prieplaukos veikla pažeidžia teisės aktų nustatytus reikalavimus;
	4. siekiant užtikrinti, kad buvo pašalinti įregistruoto vidaus vandenų uosto ar komercinės prieplaukos veiklos ankstesnio patikrinimo metu nustatyti teisės aktų pažeidimai ir įgyvendinti priimti sprendimai;
	5. jeigu neplaninio patikrinimo atlikimo pagrindą nustato kitas įregistruotų vidaus vandenų uostų ar komercinių prieplaukų veiklos priežiūrą reglamentuojantis teisės aktas.
2. Neplaninis patikrinimas atliekamas Savivaldybės vykdomosios institucijos motyvuotu sprendimu, esant komisijos teikimui.
3. Neplaninius patikrinimus atlieka komisija. Ji tikrina nurodytus faktus, renka duomenis, prireikus apžiūri objektą ir vertina atitiktį teisės aktams. Neplaninio patikrinimo trukmei taikomi Taisyklių 22 punkte nurodyti reikalavimai.
4. Priėmus sprendimą atlikti neplaninį patikrinimą, komisija, likus ne mažiau nei vienai darbo dienai iki neplaninio patikrinimo pradžios, per E. pristatymo sistemą (ir) arba elektroniniu paštu informuoja tikrinamo vidaus vandenų uosto ar komercinės prieplaukos valdytoją (-us), pateikdama Savivaldybės vykdomosios institucijos priimtą motyvuotą sprendimą (arba patvirtintą jo kopiją) atlikti neplaninį patikrinimą, nurodydama planuojamą patikrinimo trukmę, veiklos patikrinimo būdą, dokumentų, kuriuos valdytojas (-ai) privalės pateikti patikrinimo metu, sąrašą. Siekiant išvengti galimos žalos visuomenei, kitų asmenų interesams arba aplinkai atsiradimui, atskiras informacinis pranešimas apie priimtą sprendimą atlikti neplaninį patikrinimą tikrinamo vidaus vandenų uosto ar komercinės prieplaukos valdytojui (-ams) gali būti nesiunčiamas. Tokiu atveju Savivaldybės vykdomosios institucijos priimtas sprendimas (patvirtinta jo kopija) ir kita su patikrinimo vykdymu susijusi informacija pateikiama iš karto pradėjus atlikti neplaninį patikrinimą.
5. Patikrinimo metu nustačius teisės aktuose nustatytų reikalavimų neatitikimų ar vidaus vandenų uosto ar komercinės prieplaukos valdytojui pateikus netikslią, neišsamią (ne visą) informaciją, klaidingų duomenų, bet šiuos neatitikimus priskyrus mažareikšmiams, komisija raštu informuoja vidaus vandenų uosto ar komercinės prieplaukos valdytoją apie nustatytus neatitikimus ir nustato 10 darbo dienų terminą neatitikimams pašalinti. Nustatytas terminas gali būti pratęstas Taisyklių 23 punkte nustatyta tvarka.
6. **Komisija, atlikusi neplaninį patikrinimą, ne vėliau kaip per 5 darbo dienas parengia įregistruoto vidaus vandenų uosto ar komercinės prieplaukos esamos būklės patikrinimo aktą ir pateikia jį tvirtinti Savivaldybės vykdomajai institucijai.**
7. **Nustačius, kad vidaus vandenų uostas ar komercinė prieplaukos veikla atitinka teisės aktuose nustatytus reikalavimus (nenustačius pažeidimų), apie tai per 2 darbo dienas nuo esamos būklės patikrinimo akto patvirtinimo komisijos raštu informuojamas uosto ar komercinės prieplaukos valdytojas (pridedamas esamos būklės patikrinimo akto nuorašas).**
8. Nustačius, kad **vidaus vandenų uosto ar komercinės prieplaukos veikla neatitinka teisės aktuose nustatytų reikalavimų (nustatyti reikšmingi pažeidimai), komisija tai pažymi esamos būklės patikrinimo akte, kartu nurodydama siūlymus dėl poveikio priemonių taikymo (**informacijos perdavimo kitiems subjektams nagrinėti, tirti pagal kompetenciją, vidaus vandenų uosto ar komercinės prieplaukos registracijos galiojimo sustabdymo ar registracijos panaikinimo, kita)**. Per 2 darbo dienas nuo esamos būklės patikrinimo akto patvirtinimo komisijos raštu informuojamas uosto ar komercinės prieplaukos valdytojas (pridedamas esamos būklės patikrinimo akto nuorašas).**
9. Esant Taisyklių 29.1 papunktyje nurodytam pagrindui, komisija gali siūlyti Savivaldybės vykdomajai institucijai neatlikti neplaninio patikrinimo, jeigu vidaus vandenų uosto ar komercinės prieplaukos veiklos patikrinimas ne didesniu kaip 3 mėnesių periodu iki rašytinio prašymo ar pavedimo atlikti veiklos patikrinimą gavimo jau buvo atliktas ir kompetentingas viešojo administravimo subjektas nepateikė naujų faktinių duomenų apie galimus teisės aktų pažeidimus. Apie Savivaldybės vykdomosios institucijos sprendimą neatlikti neplaninio patikrinimo komisija praneša prašymą ar pavedimą teikusiam viešojo administravimo subjektui ne vėliau kaip per 5 darbo dienas nuo pranešimo ar prašymo gavimo dienos.

**VII SKYRIUS**

**TIKRINAMO VIDAUS VANDENŲ UOSTO AR KOMERCINĖS PRIEPLAUKOS VALDYTOJO TEISĖS IR PAREIGOS**

1. Tikrinamo vidaus vandenų uosto ar komercinės prieplaukos valdytojas (-ai) turi teisę:
	1. asmeniškai dalyvauti arba būti atstovaujamas (-i) patikrinimo procese;
	2. susipažinti su veiklos patikrinimo metu surinkta informacija, žodžiu ir (ar) raštu teikti nuomonę, pastabas ir paaiškinimus dėl patikrinimo vykdymo bei patikrinimo akte nurodytos informacijos;
	3. reikalauti, kad komisija ir (ar) jos narys (-iai), kiti už patikrinimo procedūrų atlikimą atsakingi asmenys laikytųsi teisės aktuose numatytų reikalavimų ir neviršytų suteiktų įgaliojimų, įstatymų nustatyta tvarka apskųsti bet kokius neteisėtus veiksmus ar neveikimą;
	4. motyvuotai prašyti (raštu) pratęsti atliekamo veiklos patikrinimo trukmę, jeigu nepavyksta pateikti visų reikiamų dokumentų ar informacijos patikrinimo vykdytojų nustatytais terminais.
2. Tikrinamo vidaus vandenų uosto ar komercinės prieplaukos valdytojas (-ai) privalo:
	1. bendradarbiauti ir sudaryti sąlygas netrukdomai atlikti veiklos patikrinimą;
	2. laiku pateikti visus patikrinimui atlikti būtinus dokumentus ir informaciją, kurie turi būti teisingi ir išsamūs;
	3. sudaryti reikiamas patikrinimui atlikti sąlygas, kai patikrinimas atliekamas ūkio subjekto vykdomos veiklos vietoje;
	4. laiku ir tinkamai įvykdyti nurodymus pašalinti teisės aktų reikalavimų pažeidimus.

**VIII SKYRIUS**

**BAIGIAMOSIOS NUOSTATOS**

1. **Savivaldybės administracijos interneto svetainėje** skelbiami kontroliniai klausimynai, taip pat kita įregistruotų vidaus vandenų uostų ar komercinių prieplaukų valdytojams aktuali su veiklos patikrinimais susijusi informacija.
2. Taisyklės keičiamos Savivaldybės tarybos sprendimu.
3. Komisijos nariai, Savivaldybės administracijos padalinio, atsakingo už miesto tvarkymą, atsakingi darbuotojai, įregistruotų vidaus vandenų uostų ar komercinių prieplaukų valdytojai, pažeidę Taisykles ar kitus Lietuvos Respublikos teisės aktus, atsako Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Įregistruotų vidaus vandenų uostų ar komercinių prieplaukų planinių ir neplaninių veiklos patikrinimų taisyklių

1 priedas

**(Uosto esamos būklės patikrinimo akto forma)**

**ĮREGISTRUOTO VIDAUS VANDENŲ UOSTO ESAMOS BŪKLĖS PATIKRINIMO AKTAS**

\_\_\_\_\_\_\_\_\_\_\_ Nr.\_\_\_

(data)

\_\_\_\_\_\_\_\_\_\_\_\_\_\_\_\_

(sudarymo vieta)

Vadovaudamasi Vidaus vandenų uostų ir komercinių prieplaukų steigimo ir registravimo Kauno miesto savivaldybės teritorijoje nuostatais, patvirtintais Kauno miesto savivaldybės tarybos 2019 m. gruodžio 17 d. sprendimu Nr. T-602 „Dėl Vidaus vandenų uostų ir komercinių prieplaukų steigimo ir registravimo Kauno miesto savivaldybės teritorijoje nuostatų patvirtinimo“, Įregistruotų vidaus vandenų uostų ar komercinių prieplaukų veiklos planinių ir neplaninių patikrinimų komisija atliko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ esamos būklės patikrinimą ir nustatė atitiktį / neatitiktį Lietuvos Respublikos vidaus vandenų transporto kodekso, Vidaus vandenų uostų ir komercinių prieplaukų steigimo ir registravimo Kauno miesto savivaldybės teritorijoje nuostatų, patvirtintų Kauno miesto savivaldybės tarybos 2019 m. gruodžio 17 d. sprendimu Nr. T-602 „Dėl Vidaus vandenų uostų ir komercinių prieplaukų steigimo ir registravimo Kauno miesto savivaldybės teritorijoje nuostatų patvirtinimo“, reikalavimams.

Komisijos išvada dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atitikties reikalavimams:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**įregistruotO VIDAUS VANDENŲ UOSTO VEIKLOS PATIKRINIMO KONTROLINIS KLAUSIMYNAS**

|  |
| --- |
| **INFORMACIJA APIE VIDAUS VANDENŲ UOSTĄ** |
| Pavadinimas |  |
| Įmonės kodas |  |
| Registracijos adresas (miestas, gatvė, namo numeris, buto (korpuso) numeris, jei yra) |  |
| Kontaktinio telefono Nr. |  |
| El. pašto adresas |  |
| Veiklos vykdymo adresas (*jeigu jis nesutampa su registracijos adresu*), adresas (-ai) |  |
| **PATIKRINIMO INFORMACIJA** |
| Patikrinimo pobūdis  | ☐ Planinis | ☐ Neplaninis |
| Patikrinimo pagrindas | Lietuvos Respublikos vidaus vandenų transporto kodeksas |
| Patikrinimo atlikimo forma | ☐ Dokumentinis patikrinimas, nevykstant į ūkio subjekto veiklos vietą | ☐ Patikrinimas veiklos vietoje |
| Patikrinimo pradžios data |  |
| Patikrinimo pabaigos data |  |
| Informaciją ir dokumentus patikrinimui rinkusio Savivaldybės administracijos atsakingo darbuotojo (-ų) pareigos, vardas (-ai), pavardė (-ės) |  |
| **1. Klausimai dėl vidaus vandenų keliuose įregistruotiems vidaus vandenų uostams taikomų reikalavimų** |
| 1.1. | Ar teritorijų planavimo dokumentuose, parengtuose Lietuvos Respublikos teritorijų planavimo įstatymo nustatyta tvarka, yra nustatytos vidaus vandenų uosto teritorijos ribos ir plotai? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 17 dalis, 22 dalies 1 punktas) | Taip | Ne |
| ☐  | ☐  |
| Pastaba / pažeidimo esmė: |
| Patikrinimo būdas ir informacijos šaltinis – Kauno miesto savivaldybės sprendimas dėl teritorijos nustatymo, ribų ir plotų sąrašas |
| 1.2. | Ar teritorijų planavimo dokumentuose, parengtuose Teritorijų planavimo įstatymo nustatyta tvarka, yra nustatytos vidaus vandenų uosto akvatorijos ribos ir plotai? ([[Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso](https://www.e-tar.lt/portal/lt/legalAct/TAR.DEBA0718FB0F/asr) 13 straipsnio 17 dalis, 22 dalies 1 punktas) | Taip | Ne |
| ☐ | ☐  |
| Pastaba / pažeidimo esmė: |
| Patikrinimo būdas ir informacijos šaltinis – Kauno miesto savivaldybės sprendimas dėl akvatorijos nustatymo, ribų ir plotų sąrašas |
| 1.3. | Ar yra įrengta krantinė, prie kurios gali saugiai stovėti vidaus vandenų transporto priemonės ir kurioje galima krauti krovinius, įlaipinti ar išlaipinti keleivius? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 22 dalies 2 punktas) | Taip | Ne |
| ☐  | ☐ |
| Pastaba / pažeidimo esmė: |
| Patikrinimo būdas ir informacijos šaltinis – statybos užbaigimo aktas, Nekilnojamojo turto registro centrinio duomenų banko išrašas |
| 1.4.  | Ar vidaus vandenų uoste (keleiviniame ar mišriajame) papildomai yra įrengtos keleivių poilsio, bagažo saugojimo patalpos ir bilietų kasos? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 22 dalies 2 punktas) | Taip | Ne |
| Pastaba / pažeidimo esmė: | ☐  | ☐  |
| Patikrinimo būdas ir informacijos šaltinis – keleivių poilsio, bagažo saugojimo patalpos ir bilietų kasos vaizdinė medžiaga |
| 1.5. | Ar yra navigacijos priemonės, užtikrinančios saugų vidaus vandenų transporto priemonių įplaukimą į uostą ir išplaukimą iš jo? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 22 dalies 4 punktas) | Taip | Ne |
| ☐  | ☐  |
| Pastaba / pažeidimo esmė: |
| Patikrinimo būdas ir informacijos šaltinis – navigacinių žibintų, ženklų vaizdinė medžiaga |
| 1.6. | Ar yra radijo ryšio įrenginiai, telekomunikacijų galiniai įrenginiai arba judriojo ryšio priemonės? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 22 dalies 5 punktas) | Taip | Ne |
| ☐  | ☐ |
| Pastaba / pažeidimo esmė: |
| Patikrinimo būdas ir informacijos šaltinis – ryšio įrenginių ir priemonių sąrašas |
| 1.7. | Ar yra avarinių ir gelbėjimo darbų atlikimo, taršos židinių likvidavimo priemonės arba su atitinkamomis apskrities, kurioje yra vidaus vandenų uostas, tarnybomis sudaryta avarinių ir gelbėjimo darbų ir išsiliejusių teršalų surinkimo sutartis? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 22 dalies 6 punktas) | Taip | Ne |
| ☐  | ☐  |
| Pastaba / pažeidimo esmė: |
| Patikrinimo būdas ir informacijos šaltinis – priemonių sąrašas arba sutartis su priešgaisrine gelbėjimo tarnyba, privačiomis tarnybomis  |
| 1.8. | Ar yra priėmimo įrenginiai, kad nedelsiant ir be apribojimo iš laivų būtų priimamos laivuose susidarančios atliekos ir krovinių likučiai? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 22 dalies 7 punktas) | Taip | Ne |
| ☐  | ☐  |
| Pastaba / pažeidimo esmė: |
| Patikrinimo būdas ir informacijos šaltinis – atliekų ir krovinių likučių priėmimo įrenginių sąrašas arba sutartis dėl atliekų surinkimo |
| 1.9. | Ar yra Lietuvos transporto saugos administracijos (toliau – LTSA) patvirtintas vidaus vandenų uosto kapitonas? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 22 dalies 8 punktas) | Taip | Ne |
| ☐  | ☐  |
| Pastaba / pažeidimo esmė: |
| Patikrinimo būdas ir informacijos šaltinis – LTSA rašytinis patvirtinimas |
| 1.10. | Ar yra gaisrinę saugą reglamentuojančių teisės aktų nustatytos priešgaisrinės priemonės? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 22 dalies 9 punktas) | Taip | Ne |
| ☐  | ☐  |
| Pastaba / pažeidimo esmė: |
| Patikrinimo būdas ir informacijos šaltinis – gesintuvų ar stacionariųjų gaisro gesinimo įrenginių sąrašas, gesintuvų ar (ir) įrenginių techninės apžiūros dokumentai (pvz., sertifikatai) |
| 1.11. | Kiti patikrinimui aktualūs klausimai (*nurodyti*): |
| Pastaba / pažeidimo esmė: |
| Patikrinimo būdas ir informacijos šaltinis – (*nurodyti*) |
| **2. Patikrinimo išvada:** |
| Veikla vykdyta nepažeidžiant teisės aktų reikalavimų  | ☐  |
| Veikla vykdyta pažeidžiant teisės aktų reikalavimus | ☐ |
| **2**.1. Patikrinimo išvada, skirta supažindinti tikrintą subjektą (*pildoma, jei veikla buvo vykdyta* *pažeidžiant teisės aktų reikalavimus*) |
| Nustatyto veiklą reglamentuojančio teisės akto pažeidimo esmė | Pažeisto teisės akto pavadinimas (straipsnis, punktas, papunktis) | Tikrinto subjekto pastabos (paaiškinimas, papildomai pateikta medžiaga, įrodymai)  |
|  |  |  |
|  |  |  |
| 2.2. Galutinė patikrinimo išvada, įvertinus tikrinto subjekto pastabas ar kitą pateiktą papildomą medžiagą (*jei tokia buvo pateikta*)  |
| Nustatyto veiklą reglamentuojančio teisės akto pažeidimo esmė | Pažeisto teisės akto pavadinimas (straipsnis, punktas, papunktis) | Siūloma taikyti poveikio priemonė  |
|  |  |  |
|  |  |  |

|  |  |  |
| --- | --- | --- |
| Vardas, pavardė | Pritarimas / nepritarimas | Pastabos, motyvai |
| ..........,komisijos pirmininkas  |  |  |
| ...........,komisijos pirmininko pavaduotojas..........,komisijos narys |  |  |
| ..........,komisijos narys..........,komisijos narys..........,komisijos narys |  |  |

\_\_\_\_\_\_\_\_\_\_\_\_\_\_\_\_\_

Įregistruotų vidaus vandenų uostų ar komercinių prieplaukų planinių ir neplaninių veiklos patikrinimų taisyklių

2 priedas

**(Komercinės prieplaukos esamos būklės patikrinimo akto forma)**

**ĮREGISTRUOTOS VIDAUS VANDENŲ KOMERCINĖS PRIEPLAUKOS ESAMOS BŪKLĖS PATIKRINIMO AKTAS**

\_\_\_\_\_\_\_\_ Nr. \_\_\_

(data)

\_\_\_\_\_\_\_\_\_\_\_\_\_\_\_\_

(sudarymo vieta)

Vadovaudamasi Vidaus vandenų uostų ir komercinių prieplaukų steigimo ir registravimo Kauno miesto savivaldybės teritorijoje nuostatais, patvirtintais Kauno miesto savivaldybės tarybos 2019 m. gruodžio 17 d. sprendimu Nr. T-602 „Dėl Vidaus vandenų uostų ir komercinių prieplaukų steigimo ir registravimo Kauno miesto savivaldybės teritorijoje nuostatų patvirtinimo“, Įregistruotų vidaus vandenų uostų ar komercinių prieplaukų veiklos planinių ir neplaninių patikrinimų komisija atliko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ esamos būklės patikrinimą ir nustatė atitiktį / neatitiktį Lietuvos Respublikos vidaus vandenų transporto kodekso, Vidaus vandenų uostų ir komercinių prieplaukų steigimo ir registravimo Kauno miesto savivaldybės teritorijoje nuostatų, patvirtintų Kauno miesto savivaldybės tarybos 2019 m. gruodžio 17 d. sprendimu Nr. T-602 „Dėl Vidaus vandenų uostų ir komercinių prieplaukų steigimo ir registravimo Kauno miesto savivaldybės teritorijoje nuostatų patvirtinimo“, reikalavimams.

Komisijos išvada dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atitikties reikalavimams: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**VIDAUS VANDENŲ komercinĖS PRIEPLAUKOS veiklos PATIKRINIMO KONTROLINIS KLAUSIMYNAS**

|  |
| --- |
| **INFORMACIJA APIE KOMERCINĘ PRIEPLAUKĄ** |
| Pavadinimas |  |
| Įmonės kodas |  |
| Registracijos adresas (miestas, gatvė, namo numeris, buto (korpuso) numeris, *jei yra*) |  |
| Kontaktinio telefono Nr. |  |
| El. pašto adresas |  |
| Veiklos vykdymo adresas (*jeigu jis nesutampa su registracijos adresu*), adresas (-ai) |  |
| **PATIKRINIMO INFORMACIJA** |
| Patikrinimo pobūdis  | ☐ Planinis | ☐ Neplaninis |
| Patikrinimo pagrindas | Vidaus vandenų transporto kodeksas  |
| Patikrinimo atlikimo forma | ☐ Dokumentinis patikrinimas, nevykstant į ūkio subjekto veiklos vietą  | ☐ Patikrinimas veiklos vietoje  |
| Patikrinimo pradžios data |  |
| Patikrinimo pabaigos data |  |
| Informaciją ir dokumentus patikrinimui rinkusio Savivaldybės administracijos atsakingo darbuotojo (-ų) pareigos, vardas (-ai), pavardė (-ės) |  |
| **1. Klausimai dėl vidaus vandenų keliuose įregistruotoms komercinėms prieplaukoms taikomų reikalavimų** |
| 1.1. | Ar teritorijų planavimo dokumentuose, parengtuose Lietuvos Respublikos teritorijų planavimo įstatymo nustatyta tvarka, yra nustatytos stacionariosios prieplaukos teritorijos ribos ir plotai? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 17 dalis, 24 dalies 1 punktas) | Taip | Ne |
| ☐  | ☐ |
| Pastaba / pažeidimo esmė: |
| Patikrinimo būdas ir informacijos šaltinis – Kauno miesto savivaldybės sprendimas nutarimas dėl teritorijos nustatymo, ribų ir plotų sąrašas |
| 1.2. | Ar yra nustatyta *plūduriuojančiosios prieplaukos* tvirtinimo prie kranto juostos ar krantinės vieta ir kranto juostos ar krantinės naudojimo tvarka? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 24 dalies 1 punktas) | Taip | Ne |
| ☐ | ☐ |
| Pastaba / pažeidimo esmė: |
| Patikrinimo būdas ir informacijos šaltinis – su kranto savininku suderintas dokumentas |
| 1.3. | Ar teritorijų planavimo dokumentuose, parengtuose Teritorijų planavimo įstatymo nustatyta tvarka, yra nustatytos prieplaukos akvatorijos ribos ir plotai? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 17 dalis, 24 dalies 1 punktas) | Taip | Ne |
| ☐ | ☐ |
| Pastaba / pažeidimo esmė: |
| Patikrinimo būdas ir informacijos šaltinis – Kauno miesto savivaldybės sprendimas dėl akvatorijos nustatymo, ribų ir plotų sąrašas |
| 1.4. | Ar yra įrengta krantinė, prie kurios gali saugiai stovėti vidaus vandenų transporto priemonės ir kurioje galima krauti krovinius, įlaipinti ar išlaipinti keleivius? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 24 dalies 2 punktas) | Taip | Ne |
| ☐ | ☐ |
| Pastaba / pažeidimo esmė: |
| Patikrinimo būdas ir informacijos šaltinis – statybos užbaigimo aktas, Nekilnojamojo turto registro centrinio duomenų banko išrašas (stacionariosioms prieplaukoms) |
| 1.5. | Ar yra ryšio priemonės? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 24 dalies 4 punktas) | Taip | Ne |
| ☐ | ☐ |
| Pastaba / pažeidimo esmė: |
| Patikrinimo būdas ir informacijos šaltinis – ryšio priemonių sąrašas |
| 1.6. | Ar yra prieplaukos valdytojo paskirti specialistai, galintys užtikrinti prieplaukos veiklą, saugią laivybą prieplaukoje ir jos prieigose, darbų saugą ir krovinių saugumą? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto [kodekso](https://www.e-tar.lt/portal/lt/legalAct/TAR.DEBA0718FB0F/asr) 13 straipsnio 24 dalies 5 punktas) | Taip | Ne |
| ☐ | ☐ |
| Pastaba / pažeidimo esmė: |
| Patikrinimo būdas ir informacijos šaltinis – specialistų sąrašas, darbuotojų kvalifikaciją (pvz., įdarbintų asmenų išsilavinimo dokumentai, instruktažų ir (ar) mokymų dokumentai, mokymų pažymėjimai ir kt.) ar darbo stažą įrodantys dokumentai (darbo sutartis) |
| 1.7. | Ar yra gaisrinę saugą reglamentuojančių teisės aktų nustatytos priešgaisrinės priemonės? ([Vidaus](https://www.e-tar.lt/portal/lt/legalAct/TAR.DEBA0718FB0F/asr) vandenų transporto kodekso 13 straipsnio 24 dalies 6 punktas) | Taip | Ne |
| ☐ | ☐ |
| Pastaba / pažeidimo esmė: |
| Patikrinimo būdas ir informacijos šaltinis – gesintuvų ar stacionariųjų gaisro gesinimo įrenginių sąrašas, gesintuvų ar (ir) įrenginių techninės apžiūros dokumentai (pvz., sertifikatai)  |
| 1.8. | Kiti patikrinimui aktualūs klausimai (*nurodyti*): |
| Pastaba / pažeidimo esmė: |
| Patikrinimo būdas ir informacijos šaltinis – (*nurodyti*) |
| **2. Patikrinimo išvada:** |
| Veikla vykdyta nepažeidžiant teisės aktų reikalavimų  | ☐ |
| Veikla vykdyta pažeidžiant teisės aktų reikalavimus | ☐ |
| 2.1. Patikrinimo išvada, skirta supažindinti tikrintą subjektą (*pildoma, jei veikla buvo vykdyta pažeidžiant teisės aktų reikalavimus*) |
| Nustatyto veiklą reglamentuojančio teisės akto pažeidimo esmė | Pažeisto teisės akto pavadinimas (straipsnis, punktas, papunktis) | Tikrinto subjekto pastabos (paaiškinimas, papildomai pateikta medžiaga ir įrodymai)  |
|  |  |  |
|  |  |  |
| 2.2. Galutinė patikrinimo išvada, įvertinus tikrinto subjekto pastabas ar kitą pateiktą papildomą medžiagą (*jei tokia buvo pateikta*)  |
| Nustatyto tikrinto subjekto veiklą reglamentuojančio teisės akto pažeidimo esmė | Pažeisto teisės akto pavadinimas (straipsnis, punktas, papunktis) | Siūloma taikyti poveikio priemonė  |
|  |  |  |
|  |  |  |

|  |  |  |
| --- | --- | --- |
| Vardas, pavardė | Pritarimas /nepritarimas | Pastabos, motyvai |
| ..........,komisijos pirmininkas |  |  |
| ...........,komisijos pirmininko pavaduotojas..........,komisijos narys |  |  |
| ..........,komisijos narys..........,komisijos narys |  |  |
| ..........,komisijos narys |  |  |

\_\_\_\_\_\_\_\_\_\_\_\_\_\_\_\_\_\_\_\_

Įregistruotų vidaus vandenų uostų ar komercinių prieplaukų planinių ir neplaninių veiklos patikrinimų taisyklių

3 priedas

**20\_\_ M. ĮREGISTRUOTŲ VIDAUS VANDENŲ UOSTŲ AR KOMERCINIŲ PRIEPLAUKŲ**

**PATIKRINIMŲ PLANAS**

|  |  |  |  |
| --- | --- | --- | --- |
| Eil. Nr.  | Tikrinamo vidaus vandenų uosto ar komercinės prieplaukos pavadinimas, adresas, paskirtis | Planuojamas patikrinimo terminas (I ar II pusmetis) | Pastabos |
| 1. |  |  |  |
| 2. |  |  |  |
| 3. |  |  |  |
| .... |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_